PATVIRTINTA

Rokiškio rajono savivaldybės tarybos

2022 m. balandžio 29 d. sprendimu Nr. TS-

**ROKIŠKIO RAJONO SAVIVALDYBĖS KULTŪROS IR MENO PREMIJŲ IR APDOVANOJIMŲ SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės (toliau – Savivaldybės) kultūros ir meno premijų ir apdovanojimų skyrimo tvarkos aprašas (toliau – Aprašas) nustato fizinių ir juridinių asmenų, meno kolektyvų, pasiekusių aukštų rezultatų kultūros ir meno srityje, skatinimo, paraiškų pateikimo, svarstymo, piniginių premijų ir apdovanojimų skyrimo ir mokėjimo tvarką.

2. Aprašo nuostatos taikomos visa apimtimi skiriant Rokiškio rajono savivaldybės kultūros ir meno premijas ir apdovanojimus (toliau – premijos ir apdovanojimai), kurių skyrimą koordinuoja Rokiškio rajono savivaldybės administracija (toliau – Administracija).

3. Rokiškio kultūros centras ir Rokiškio krašto muziejus (toliau – įstaigos), skirdamos jų koordinuojamas kultūros ir meno premijas ir apdovanojimus, vadovaujasi šio aprašo I, IV ir V skyrių nuostatomis bei:

3.1. tik Rokiškio krašto muziejus – Respublikinės medžio drožėjų darbų konkursinės parodos Liongino Šepkos (1907–1985) premijai (sutrumpintai – Liongino Šepkos premija) laimėti nuostatais, kuriuos sudaro ir įsakymu tvirtina Rokiškio krašto muziejaus direktorius;

3.2. tik Rokiškio kultūros centras – Lietuvos profesionalių teatrų festivalio „Vaidiname žemdirbiams“ nuostatais, kuriuos sudaro ir įsakymu tvirtina Rokiškio kultūros centro direktorius;

3.3. tik Rokiškio Rudolfo Lymano muzikos mokykla – Respublikinio solistų konkurso Irenos Jasiūnaitės premijai laimėti nuostatais, kuriuos sudaro ir įsakymu tvirtina Rokiškio Rudolfo Lymano muzikos mokyklos direktorius.

4. Rokiškio rajono savivaldybės įsteigtos premijos ir apdovanojimai gali būti skiriami:

4.1. kultūros ir meno veikėjams, jų grupėms ar organizacijoms, vykdančioms kūrybinę veiklą Rokiškio rajone, atstovaujantiems Rokiškio kraštą už Rokiškio rajono ribų Lietuvos Respublikoje ar užsienyje;

4.2. dalykinę ir / arba finansinę paramą kultūros ir meno veikėjams bei įstaigoms teikiantiems asmenims;

4.3. mokslinę ir / arba vadybinę kultūros ir meno srities veiklą Rokiškio rajone vykdantiems asmenims;

4.4. kitokia forma Rokiškio rajono kultūrai ir menui nusipelniusiems asmenims.

5. Premijų dydžiai ir apdovanojimų forma bei jų atributikai gaminti nustatyti lėšų dydžiai nustatyti Rokiškio rajono savivaldybės kultūros ir meno premijų ir apdovanojimų sąraše. Premijų ir apdovanojimų ceremonijoms skiriama ne daugiau kaip 15 MGL vienai ceremonijai.

6. Lėšos premijoms, apdovanojimams gaminti ir jų teikimo ceremonijoms suplanuojamos Rokiškio rajono savivaldybės biudžeto Kultūros, sporto, bendruomenės vaikų ir jaunimo gyvenimo aktyvinimo programos (03) Rajono renginių finansavimo priemonėje bei kitose asignavimų valdytojų koordinuojamose priemonėse, atsižvelgiant į ateinančių metų poreikį. Lėšas administruoja ir šio tvarkos aprašo nuostatas įgyvendina Rokiškio rajono savivaldybės administracijos už kultūros politikos įgyvendinimą atsakingas padalinys (toliau – Skyrius).

**II SKYRIUS**

**PARAIŠKŲ TEIKIMO TVARKA**

7. Kandidatus gauti Administracijos koordinuojamą apdovanojimą gali siūlyti Rokiškio rajone registruoti arba čia veiklą vykdantys fiziniai bei juridiniai asmenys (toliau – pareiškėjas).

8. Kvietimą teikti paraiškas Skyrius skelbia Savivaldybės interneto svetainėje ir socialinėse paskyrose:

8.1. apdovanojimui sidabro ženklu „Už nuopelnus Rokiškio krašto kultūrai“ – ne vėliau kaip einamųjų metų sausio mėnesį;

8.2. apdovanojimams „Kultūros vingis“ – ne vėliau kaip einamųjų metų gegužės mėnesį.

9. Per kvietime nurodytą laikotarpį pareiškėjai pateikia pagal reikalavimus užpildytą paraišką (priedas).

10. Už paraiškoje pateiktų duomenų teisingumą atsako paraišką pateikęs pareiškėjas. Nevisiškai užpildytos paraiškos grąžinamos pareiškėjui papildyti per 2 darbo dienas.

**III SKYRIUS**

**APDOVANOJIMŲ LAUREATŲ IŠRINKIMAS IR PATIRTINIMAS**

11. Visiškai užpildytos paraiškos perduodamos svarstyti Kultūros ir turizmo tarybai.

12. Kultūros ir turizmo taryba, įvertinusi gautas paraiškas, teikia Savivaldybės merui motyvuotą siūlymą skirti apdovanojimą kandidatui (-ams). Kultūros ir turizmo taryba gali nerekomenduoti kandidato ir tai pagrindžia argumentuotu kreipimusi.

13. Apdovanojimus savo potvarkiu skiria Savivaldybės meras, atsižvelgdamas į Savivaldybės kultūros ir turizmo tarybos (toliau – Kultūros ir turizmo taryba) rekomendaciją.

**IV SKYRIUS**

**PREMIJŲ MOKĖJIMAS IR APDOVANOJIMŲ TEIKIMAS**

14. Patvirtinus Savivaldybės biudžetą, Skyrius:

14.1. užsako apdovanojimų simbolių gamybą ir organizuoja ceremoniją;

14.2. parengia Rokiškio rajono savivaldybės biudžeto lėšų naudojimo sutartis su Rokiškio kultūros centru ir Rokiškio krašto muziejumi dėl šių įstaigų koordinuojamų premijų ir jų įteikimo ceremonijų finansavimo.

15. Visas premijas ir apdovanojimus įteikia Savivaldybės meras per specialiai organizuotas ceremonijas.

16. Pareiškėjas gali būti paprašytas:

16.1. pristatyti kandidatą ceremonijos metu;

16.2. tarpininkauti perduodant laureatui premiją ar apdovanojimą, kai šis negali dalyvauti įteikimo ceremonijoje.

**V SKYRIUS**

**BAIGIAMOSIOS NUOSTATOS**

17. Informacija apie skirtas premijas ir apdovanojimus bei juos gavusius laureatus skelbiama Savivaldybės interneto svetainėje ir socialinėse paskyrose.

18. Aprašas gali būti keičiamas ar pripažįstamas netekusiu galios Savivaldybės tarybos sprendimu.

19. Kilę ginčai sprendžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės kultūros ir meno premijų ir apdovanojimų skyrimo tvarkos aprašo

priedas

**PARAIŠKA SKIRTI KULTŪROS IR MENO APDOVANOJIMĄ**

20\_\_\_\_m.\_\_\_\_\_\_\_\_\_\_\_\_\_\_\_ \_\_\_\_\_ d.

**1. INFORMACIJA APIE PAREIŠKĖJĄ**

1.1. juridinio asmens pavadinimas / fizinio asmens vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. INFORMACIJA APIE KANDIDATĄ (-US)**

2.1. siūlomas kandidatas (-ai) (vardas (-ai), pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. kandidato (-ų) veiklos sritis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. darbovietė ir pareigos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. KANDIDATO (-Ų) NUOPELNAI KULTŪROS IR MENO SRITYJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. KITA REIKŠMINGA INFORMACIJA APIE KANDIDATĄ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. PRIDEDAMI DOKUMENTAI:**

5.1. dokumentai, kurie patvirtina kandidato formalius pasiekimus:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.2. kiti dokumentai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Patvirtinu, jog esu gavęs teikiamo kandidato raštišką sutikimą,** kad jis / ji neprieštarauja, jog Rokiškio rajono savivaldybės administracijos atsakingi specialistai:

1) pateikus šią paraišą, viešins šią jo, kaip kandidato, informaciją: vardą ir pavardę, veiklos sritį (paraiškos 2.1, 2.2 papunkčiai);

2) jam / jai tapus laureatu / laureate, viešins šią jo / jos, kaip laureato / laureatės informaciją: vardą ir pavardę, veiklos sritį, darbovietę ir pareigas (paraiškos 2.1–2.3 papunkčiai), nuopelnus kultūros ir meno srityje (paraiškos 3 punktas), kitą reikšmingą informaciją apie kandidatą (paraiškos 4 punktas) bei naudos viešoje erdvėje prieinamas ir / ar pareiškėjo perduotas nuotraukas.

Paraišką teikiantis asmuo (Parašas) (Vardas, pavardė)